رحمه بالتشتم هواك انظر التركض وراك
مو عليله وبيه حيل على السفر اكدر معاك
يالنويت على الرحيل وانا اركضلك وانوح
من خذت كل الخوات بويه خاوتني الجروح
تدري مو سهل الوداع بعدك ابقى بلايه روح
حسين ثاني لو يصير كلي وينه وخلي اروح
ياهي عدها بالأنام ابو معصوم وامام
وينه لاكيلك بديل انت واحد لا سواك
صحت بويه بعالي صوت لو عليله شلون اصيح
وانا لو مابيه حيل ما ركضت وجني ريح
كلشي ومابيه وتشوف لا يغرك من اطيح
عثرت قدمي العبات كمت بس جفي جريح
مو مهم جرح اليسيل افكر بجرح الدليل
هذا لو يحصل ضماد كلي شيضمد هذاك
حتى اثبت بالدليل علتي والمرض طاف
خذني اخدم بين ايديك بويه وامرك مستجاب
احمل بجتفي الرضيع خلها ترتاح الرباب
لو يفز من المنام اقرئ ايات الكتاب
اسهر بليلك هدوء وانا اجهزلك وضوء
وبصلاة الليل اكول واندعي واطلب رضاك
اقسم بإسمي عليك واليذكرك بالبتول
لا تخليني بعذاب بويه وغيابك يطول
خذني راحة شافه بيك لو عليله علي تكول
الورده لو مات الجمال بيها شيسوي الذبول
شنهو اتنفس تريد والهوى خفته بعيد
دنيتي من هل نهار عيني ظلمه بلا ضواك